**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | ՀՀ քաղաքացիության դադարեցում։ |
| Արդյունք | Ծառայության մատուցման արդյունքում քաղաքացին դիմում է ՀՀ քաղաքացիությունը դադարեցնելու համար, ՀՀ Նախագահի հրամանագրով դադարեցվում է ՀՀ քաղաքացիությունը կամ մերժվում է դիմումը։ |
| Դիմումատու | Յուրաքանչյուր անձ, օրենքով սահմանված կարգով, Հայաստանի Հանրապետության քաղաքացիությունը դադարացնելու իրավունք ունի։ |
| Ծառայության տեսակ | ՀՀ քաղաքացիությունը դադարեցնելու համար սահմանված փաստաթղթերը ներկայացնում է անձամբ ՀՀ ՆԳՆ ՄՔԾ կամ օտարերկրյա պետություններում ՀՀ դիվանագիտական ներկայացուցչություն։ |
| Ներկայացման ենթակա տեղեկատվություն | Հայաստանի Հանրապետության քաղաքացիությունը դադարեցնելու համար անհրաժեշտ փաստաթղթերն են`  1) դիմում-հարցաթերթ.  2) վավեր անձնագիր և դրա պատճենը.  3) ծննդյան վկայականը և դրա պատճենը,  4) 35 x 45 մմ չափի 6 լուսանկար (գունավոր).  5) ամուսնության վկայականը և դրա պատճենը.  6) իր երեխայի ծննդյան վկայականը և դրա պատճենը.  7) զինվորական գրքույկը (զինապարտ քաղաքացիների համար).  8) պետական տուրքի վճարումը հավաստող փաստաթուղթը.  9) այլ պետության քաղաքացիություն ունենալու դեպքում տվյալ պետության իրավասու մարմնի կողմից տրված վավեր անձնագիր և դրա օրենքով սահմանված կարգով կատարված և վավերացված հայերեն թարգմանությունը.  10) օտարերկրյա պետության իրավասու մարմնի կողմից տրված գրավոր հավաստում (տեղեկանք) տվյալ պետության քաղաքացիություն ձեռք բերելու իրավական հնարավորության մասին, եթե դիմումատուն չունի այլ պետության քաղաքացիություն և դրա օրենքով սահմանված կարգով կատարված և վավերացված հայերեն թարգմանությունը:  3. Երեխայի՝ Հայաստանի Հանրապետության քաղաքացիությունը դադարեցնելու համար անհրաժեշտ փաստաթղթերն են՝  1) դիմում-հարցաթերթ.  2) երեխայի Հայաստանի Հանրապետության քաղաքացու վավեր անձնագիրը և դրա պատճենը.  3) դիմող ծնողի վավեր անձնագիրը և դրա պատճենը.  3.1) ծնողի Հայաստանի Հանրապետության քաղաքացիությունը դադարեցված լինելու փաստը հավաստող փաստաթուղթ՝ լիազոր մարմնում նշված տեղեկատվության բացակայության դեպքում.  4) 35 x 45 մմ չափի 6 լուսանկար (գունավոր).  5) ամուսնության կամ հայրության ճանաչման վկայականը կամ միայնակ մայր լինելու վերաբերյալ փաստաթուղթ և դրա պատճենը.  6) երեխայի ծննդյան վկայականը և դրա պատճենը.  7) մյուս ծնողի համաձայնությունը և անձը հաստատող փաստաթղթի պատճենը, եթե ծնողներից մեկը հանդիսանում է Հայաստանի Հանրապետության քաղաքացի։ Ընդ որում, ծնողի կողմից համաձայնությունը ծառայությունում կամ դեսպանություն կամ հյուպատոսական հիմնարկում անձամբ ներկայացնելու անհնարինության դեպքում ներկայացվում է համաձայնության՝ օրենքով սահմանված կարգով կատարված և հաստատված հայերեն թարգմանությունը.  8) պետական տուրքի վճարումը հավաստող փաստաթուղթը.  9) երեխայի՝ այլ պետության քաղաքացիություն ունենալու դեպքում տվյալ պետության իրավասու մարմնի կողմից տրված վավեր անձնագիրը.  10) օտարերկրյա պետության իրավասու մարմնի կողմից տրված գրավոր հավաստում (տեղեկանք) տվյալ պետության քաղաքացիություն ձեռք բերելու իրավական հնարավորության մասին, եթե երեխան չունի այլ պետության քաղաքացիություն և դրա օրենքով սահմանված կարգով կատարված և հաստատված հայերեն թարգմանությունը.  11) տասնչորսից մինչև տասնութ տարեկան երեխայի գրավոր համաձայնությունը: |
| Կոնտակտային տվյալներ | Թեժ գիծ ծառայության հեռախոսահամար՝ (Զանգերի կենտրոն) **84-22**  **(010)30-01-59** |
| Գործընթաց | Քաղաքացիությունը դադարեցնելու վերաբերյալ դիմումները, ինչպես նաև սույն օրենքի 23-րդ հոդվածի 1-ին մասի 2-րդ կետով նախատեսված հիմքերն ի հայտ գալու դեպքում անձի քաղաքացիությունը դադարեցնելու վերաբերյալ գործերը քննարկվում են վեցամսյա ժամկետում: ՀՀ քաղաքացիությունը դադարեցնելու դիմումի ներկայացում, ընթացքի վերաբերյալ տեղեկանքի ստացում /ըստ քաղաքացու ցանկության/, դադարեցվելու դեպքում տեղեկանքի տրամադրում, դիմումի մերժման դեպքում՝ պարզաբանման տրամադրում /ըստ քաղաքացու ցանկության/։ |
| Ծառայության վճար | «Պետական տուրքի մասին» օրենքի 13-րդ հոդվածի համաձայն պետական տուրքը կազմում է **25000 ՀՀ դրամ։**  (հոդվածը 22.01.25 ՀՕ-5-Ն օրենքի փոփոխության մասով ուժի մեջ է մտնում նույն օրենքի պաշտոնական հրապարակման օրը ներառող ամսվան հաջորդող յոթերորդ ամսվա սկզբից)  պետական տուրքը կազմում է **150000 ՀՀ դրամ։** |
| Վճարում | Ծառայության դիմաց վճարումը ներկայումս իրականացվում է ինչպես ՀՀ ՆԳՆ ՄՔԾ-ում տեղադրված տերմինալներով, այնպես էլ POS-տերմինալների միջոցով, ինչպես նաև բանկում (900005160529100): |
| Կարգավորումներ | 1. < «ՀՀ քաղաքացիության մասին» օրենքով, 2. ՀՀ կառավարության 23.11.2007թ. թիվ 1390-Ն որոշում։ 3. « «Պետական տուրքի մասին» օրենք |
| Բողոքարկման ընթացակարգ | Անձը բողոք ներկայացնում է դատական կարգով՝ օրենսդրությամբ սահմանված ժամկետներում։ |